**Všeobecné obchodné podmienky**

**I. Všeobecné ustanovenia**

(1) Tieto všeobecné obchodné podmienky (ďalej len "VOP") upravujú najmä postup a podmienky nakupovania, spôsob úhrady kúpnej ceny tovaru, doručenie tovaru a reklamáciu tovaru pri nakupovaní tovaru na internetovej stránke [www.scd.sk](http://www.scd.sk).

(2) Predajcom tovaru a prevádzkovateľom internetového obchodu na stránke [www.scd.sk](http://www.scd.sk) je Slovenské centrum dizajnu, Jakubovo nám. č. 12, 814 99 Bratislava, IČO: 00699993, DIČ: 2020831329, IČ DPH:SK2020831329, ktoré je príspevkovou organizáciou Ministerstva kultúry Slovenskej republiky. S súvislosti s týmito VOP a kúpou tovaru je možné predajcu kontaktovať aj telefonicky 02/20477318 alebo emailom [predaj@scd.sk](mailto:predaj@scd.sk) .

(3) Ceny tovaru je možné uhrádzať na účty vedené v Štátnej pokladnici, ktorých IBAN čísla sú: SK92 8180 0000 0070 0023 9814, SK50 8180 0000 0070 0007 0238.

(4) Na účely týchto VOP sa rozumie

a) tovarom časopis Designum a jeho predplatné <https://www.scd.sk/?predplatne-casopisu-designum> a ďalšie časopisy a monografie ponúkané na predaj na internetovej stránke predávajúceho <https://www.scd.sk/?publikacie-na-predaj>,

b) kupujúcim právnická osoba alebo fyzická osoba, ktorá si na stránke [www.scd.sk](http://www.scd.sk) objednala od predávajúceho tovar,

c) spotrebiteľom fyzická osoba, ktorá pri uzatváraní a plnení kúpnej zmluvy nekoná v rámci predmetu svojej podnikateľskej činnosti, zamestnania alebo povolania,

d) elektronickou objednávkou elektronický formulár, obsahujúci informáciu o kupujúcom, opis objednaného tovaru, kúpnu cenu tohto tovaru s prípadnou cenou poštovného a spôsob dodania tovaru, spracovaný automaticky na stránke [www.scd.sk](http://www.scd.sk) a odoslaný kupujúcim predávajúcemu za účelom kúpy tovaru a zaplatenia kúpnej ceny.

(5) Tieto VOP sa vzťahujú na právny vzťah medzi predávajúcim a kupujúcim, ktorý je spotrebiteľom. Práva a povinnosti predávajúceho a kupujúceho, ktorý je spotrebiteľom, neupravené týmito VOP, sú upravené najmä v zákone č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho, zákone č. 250/2007 Z. z. o ochrane spotrebiteľa a Občianskym zákonníkom.

(6) Práva a povinnosti predávajúceho a kupujúceho, ktorý nie je spotrebiteľom (najmä právnická osoba alebo fyzická osoba – podnikateľ) sa spravujú Obchodným zákonníkom. Kupujúci, ktorý nie je spotrebiteľom, postupuje podľa týchto VOP len pri objednaní tovaru, platbe jeho ceny a pri jeho prevzatí, ak ďalej nie je uvedené inak.

(7) Orgánom dozoru a dohľadu pri dodržiavaní práv spotrebiteľa je:

Slovenská obchodná inšpekcia (SOI)

Inšpektorát SOI pre Bratislavský kraj

Prievozská 32, P.O. Box 5,820 07 Bratislava 27

odbor technickej kontroly výrobkov a ochrany spotrebiteľa

tel. č.: 02/ 58272 172-3

fax č.: 02/ 58272 170.

**II. Objednávka a uzatvorenie zmluvy**

(1) Kupujúci si od predávajúceho objednáva tovar elektronickou objednávkou. Objednávka musí obsahovať najmä meno a priezvisko alebo obchodné meno kupujúceho, jeho emailový kontakt, doručovaciu a fakturačnú adresu, kontaktné telefónne číslo pre doručenie tovaru Slovenskou poštou, a.s. (ďalej len „pošta“), IČO, DIČ/IČ DPH, označenie objednaného tovaru jeho názvom a počtom a spôsob doručenia tovaru.

(2) Kúpna cena tovaru na [www.scd.sk](http://www.scd.sk) je uvedená aj s DPH. V prípade objednania doručenia poštou je ku kúpnej cene prirátaná cena za poštovné, ktorá je uvedená pri objednaní tovaru, ak nejde o tovar, v ktorého kúpnej cene je poštovné už zohľadnené (napr. predplatné časopisu Designum). Kúpna cena tovaru je určovaná podľa stavu v čase jeho objednania.

(3) Kúpnu cenu tovaru objednaného elektronicky a poštovné je možné uhradiť len na čísla účtov uvedené v čl. 1 ods. 3.

(4) Elektronická objednávka odoslaná kupujúcim predávajúcemu sa považuje za návrh na uzavretie kúpnej ceny. Predávajúci následne bez zbytočného odkladu potvrdí prijatie elektronickej objednávky kupujúcemu potvrdzujúcim emailom. Odoslaním elektronickej objednávky kupujúci potvrdzuje, že bol oboznámený s tým, že s odoslaním elektronickej objednávky je spojená povinnosť zaplatiť kúpnu cenu objednaného tovaru.

(5) Variabilným číslom platby kúpnej ceny tovaru je buď číslo vygenerované z online-objednávkového systému alebo VS uvedený pri príkaze na úhradu na webe resp. v mailovej inštrukcii. Ak nedôjde k zaplateniu kúpnej ceny objednaného tovaru do 5 pracovných dní od odoslania elektronickej objednávky predávajúcemu, predávajúci má právo odstúpiť od kúpnej zmluvy formou stornovania objednávky. Kupujúci je oprávnený v lehote 48 hodín od odoslania elektronickej objednávky predávajúcemu stornovať svoju objednávku emailom s uvedením čísla variabilného symbolu – alebo mena a priezviska /prípadne obchodného mena.

(6) Predávajúci vystaví faktúru kupujúcemu po prijatí platby kúpnej ceny a informuje kupujúceho o podmienkach doručenia tovaru (dokedy odovzdá tovar na prepravu poštou alebo kedy si možno tovar osobne prevziať v prevádzke kupujúceho, v prípade predplatného bude na webstránke predávajúceho zverejnená informácia o vydaní časopisu Designum).

**III. Doručovanie a dodanie tovaru**

(1) Kupujúci si pri objednaní tovaru zvolí spôsob jeho doručenia a prevzatia.

(2) Tovar je možné doručiť kupujúcemu na prevádzku predávajúceho Galéria Satelit, Hurbanove kasárne, Kollárovo nám. 10, 811 07 Bratislava, kde si tovar kupujúci môže osobne prevziať.Uvedený spôsob doručenia tovaru je bezplatný. Ak si kupujúci neprevezme tovar na tejto prevádzke do 14 dní od úhrady kúpnej ceny, predávajúci je oprávnený od kúpnej zmluvy odstúpiť (vráti kúpnu cenu kupujúcemu a tovar bude opätovne ponúknutý do predaja). Predávajúci upozorňuje predávajúceho, že v čase trvania protipandemických opatrení môže byť galéria zatvorená, a preto odporúča kupujúcemu, aby uprednostnil radšej doručenie tovaru poštou (formou balíka doporučene).

(3) Tovar je možné doručiť kupujúcemu aj na adresu uvedenú v elektronickej objednávke prostredníctvom.pošty (formou balíka doporučene).

(4) Záväzok dodať tovar kupujúcemu je splnený

a) odovzdaním tovaru kupujúcemu,

b) odovzdaním tovaru na poštu na doručenie,

c) neprevzatím tovaru kupujúcim v dohodnutom čase a na dohodnutom mieste, alebo odmietnutím prevzatia tovaru, hoci tento nevykazuje znaky poškodenia; opätovné doručenie tovaru je možné len po vzájomnej dohode zmluvných strán (kupujúci uhradí opätovne poštovné).

(5) Predávajúci odošle tovar kupujúcemu v čo najkratšomčase po úhrade kúpnej ceny kupujúcim, najneskôr do 10 pracovných dní odo dňa potvrdenia prijatia kúpnej ceny. Kupujúci súhlasí s predĺžením dodacej lehoty v prípade, ak si to výroba objednaného tovaru alebo iné okolnosti vyžiadajú (napríklad ak tovar nebude aktuálne na sklade). Ak predávajúci nie je schopný dodať kupujúcemu objednaný tovar v dohodnutom termíne, upovedomí o tejto skutočnosti v čo najkratšom čase kupujúceho a oznámi mu predpokladaný termín dodania objednaného tovaru. Predávajúci nezodpovedá za oneskorenú dodávku tovaru zavinenú poštou, prípadne za nedodanie tovaru zavinené zadaním nesprávnej dodacej adresy kupujúcim.

(6) K doručovanému tovaru je vždy pripojená faktúra za uhradený tovar, ktorá slúži aj ako dodací list a záručný list.

(7) Pri preberaní tovaru je kupujúci povinný skontrolovať fyzickú neporušenosť a kompletnosť tovaru a tieto skutočnosti potvrdiť svojím podpisom na prepravnom liste. Reklamácie mechanického poškodenia tovaru zapríčineného prepravou, ktorého prevzatie potvrdil kupujúci poštovému doručovateľovi ako bez vád, nebudú predávajúcim uznané ako oprávnené a plnenie z takejto reklamácie nebude kupujúcemu poskytnuté. V prípade doručenia poškodeného tovaru, ktorý kupujúci neprevzal, má kupujúci právo žiadať vrátenie kúpnej ceny.

(8) Vlastnícke právo k tovaru prechádza na kupujúceho jeho prevzatím.

**IV. Odstúpenie od zmluvy**

(1) Kupujúci má právo odstúpiť od zmluvy bez uvedenia dôvodu do 14 kalendárnych dní odo dňa prevzatia tovaru. Toto právo má kupujúci aj v prípade, ak si tovar objednaný prostredníctvom internetu vyzdvihol osobne v priestoroch výdajného miesta predávajúceho.

(2) Predávajúci upozorňuje kupujúceho, že od zmluvy nemôže kupujúci odstúpiť napríklad v prípade kúpy periodickej tlače s výnimkou kúpy na základe dohody o predplatnom a kúpy kníh nedodávaných v ochrannom obale (ďalšie prípady, kedy nie je možné odstúpiť od zmluvy, sú uvedené v § 7 ods. 6 zákona č. 102/2014 Z.z.).

(3) Kupujúci odoslaním objednávky predávajúcemu potvrdzuje, že predávajúci včas a riadne splnil svoje informačné povinnosti podľa ustanovenia § 3 ods. 1 zákona č. 102/2014 Z.z.

(4) Spotrebiteľ môže uplatniť právo na odstúpenie od zmluvy u predávajúceho len písomne (vzor odstúpenia od zmluvy je v prílohe č. 1 týchto VOP).

(5) Lehota na odstúpenie od zmluvy sa považuje za zachovanú, ak odstúpenie od zmluvy bolo odoslané predávajúcemu najneskôr v posledný deň lehoty.

(6) Kupujúci je povinný najneskôr do 14 dní odo dňa odstúpenia od zmluvy zaslať tovar späť do sídla predávajúceho alebo ho môže odovzdať predávajúcemu osobne na výdajnom mieste predávajceho. Lehota podľa prvej vety sa považuje za zachovanú, ak bol tovar odovzdaný na prepravu najneskôr v posledný deň lehoty. Náklady na vrátenie tovaru znáša kupujúci. Zásielky tovaru na dobierku predávajúci nepreberá.

(7) K uplatneniu práva na odstúpenie od zmluvy je potrebné predložiť dokladu o kúpe (postačuje kópia faktúry), z ktorého je zrejmé, kedy, čo a v akej cene bolo zakúpené. Ak takýto doklad kupujúci nemá, nie je možné uplatniť právo na odstúpenie od zmluvy.

(8) Ak kupujúci odstúpi od zmluvy a doručí predávajúcemu tovar, ktorý je použitý, poškodený alebo neúplný alebo hodnota tovaru je znížená v dôsledku nevhodného zaobchádzania s tovarom, ktoré je nad rámec zaobchádzania potrebného na zistenie vlastností a funkčnosti tovaru, má predávajúci voči spotrebiteľovi nárok na náhradu škody vo výške hodnoty opravy tovaru a uvedenia tovaru do pôvodného stavu, resp. predávajúci má právo požadovať od spotrebiteľa preplatenie zníženia hodnoty tovaru a kupujúci je o tejto skutočnosti upovedomený a zaväzuje sa uhradiť predávajúcemu hodnotu, o ktorú sa znížila hodnota tovaru v skutočnej výške a náklady, ktoré vznikli predávajúcemu v súvislosti s opravou tovaru a jeho uvedením do pôvodného stavu. Kupujúci je povinný v zmysle tohto odseku predávajúcemu uhradiť náhrady najviac vo výške rozdielu medzi kúpnou cenou tovaru a hodnotou tovaru v čase odstúpenia od kúpnej zmluvy.

(9) V prípade splnenia podmienok pre vrátenie nepoškodeného tovaru bude kupujúcemu vrátená kúpna cena vrátane prípadného poštovného za doručenie tovaru kupujúcemu do 14 dní odo dňa doručenia odstúpenia od zmluvy na číslo účtu kupujúceho, z ktorého boli kúpna cena a poštovné uhradené, prípadne na iné číslo účtu, ktoré uvedie kupujúci v odstúpení od zmluvy. Predávajúci nie je povinný vrátiť spotrebiteľovi kúpnu cenu a poštovné predtým, ako mu bol tovar od kupujúceho vrátený, resp. kým kupujúci nepreukáže zaslanie tovaru predávajúcemu.

(10) Predávajúci je oprávnený odstúpiť od zmluvy z dôvodu vypredania zásob, nedostupnosti tovaru, alebo ak výrobca, dovozca alebo iný jeho dodávateľ tovaru dohodnutého v elektronickej objednávke prerušil výrobu alebo vykonal také závažné zmeny, ktoré znemožnili realizáciu splnenia povinností predávajúceho vyplývajúcich z objednávky alebo z dôvodov vyššej moci, alebo ak ani pri vynaložení všetkého úsilia, ktoré možno od neho spravodlivo požadovať, nie je schopný dodať tovar kupujúcemu v lehote určenej týmito VOP alebo v kúpnej cene, ktorá je uvedená v jeho internetovom obchode. Predávajúci je povinný o tejto skutočnosti okamžite informovať kupujúceho a vrátiť mu už zaplatenú kúpnu cenu za tovar dohodnutý v objednávke v lehote do 14 dní od oznámenia o odstúpení od zmluvy a to prevodom na účet určený kupujúcim.

**V. Záručné a reklamačné podmienky**

(1) Záručná doba je 24 mesiacov a plynie odo dňa prevzatia tovaru kupujúcim. V prípade obchodnoprávnej kúpnej zmluvy je záručná doba 12 mesiacov. Na uplatnenie reklamácie v prípade obchodnoprávnej kúpnej zmluvy sa odseky 2 až 9 vzťahujú primerane.

(2) Reklamovať je možné len tovar kúpený a zaplatený u predávajúceho. Kupujúci je povinný uplatniť si reklamáciu prvej zistenej vady bezodkladne po jej zistení, prejavení sa a ďalej tovar nepoužívať, aby bolo možné posúdiť mechanizmus vzniku vady, prípadne ju včas odstrániť.

(3) Kupujúci je povinný doručiť predávajúcemu reklamáciu písomne na jeho adresu sídla a doručiť s ňou aj reklamovaný tovar s kópiou faktúry o jeho kúpe. Po doručení reklamácie odošle predávajúci kupujúcemu emailom alebo písomne poštou potvrdenie o prijatí reklamácie. Predávajúci vybaví reklamáciu tovaru ihneď, v odôvodnených prípadoch najneskôr do 30 dní odo dňa uplatnenia reklamácie. Predávajúci oznámi výsledok vybavenia reklamácie kupujúcemu v zákonnej lehote e-mailom alebo písomne poštou. Spotrebiteľ je povinný prevziať si tovar po reklamácii v dohodnutej lehote, najneskôr do jedného mesiaca od uplynutia času, keď sa oprava na tovare mala vykonať.

(4) Pri odstrániteľnej vade má spotrebiteľ právo, aby bola táto bezplatne, včas a riadne odstránená. O spôsobe odstránenia vady rozhoduje predávajúci a je povinný vadu bez zbytočného odkladu odstrániť. Spotrebiteľ môže požadovať  namiesto odstránenia vady (opravy) výmenu vadného tovaru za nový, ak tým predávajúcemu nevzniknú neprimerané náklady vzhľadom na cenu tovaru alebo závažnosť vady. Predávajúci môže vždy  namiesto odstránenia vady (opravy) vymeniť vadnú vec za novú, ak to kupujúcemu nespôsobí závažné ťažkosti.

(5) Pri neodstrániteľnej vade, ktorá bráni riadnemu užívaniu veci na jej účel, má spotrebiteľ právo buď na výmenu veci alebo na odstúpenie od zmluvy (vrátenie kúpnej ceny a prípadného poštovného za doručenie tovaru kupujúcemu). Ak si však kupujúci zvolí jeden z týchto spôsobov na náhradu tovaru s neodstrániteľnou vadou, nemôže už túto voľbu sám jednostranne meniť. Ak má tovar súčasne najmenej tri rôzne odstrániteľné vady, pričom každá z nich bráni v riadnom užívaní tovaru, má kupujúci taktiež právo rozhodnúť sa, či uplatní právo na výmenu tovaru alebo na vrátenie peňazí. To isté právo má aj vtedy, ak sa rovnaká vada, ktorá bola už najmenej dvakrát  odstraňovaná, vyskytne aj po tretíkrát v záručnej dobe.

(6) Ak kupujúci reklamáciu tovaru uplatňuje počas prvých 12 mesiacov od kúpy, môže predávajúci vybaviť reklamáciu zamietnutím len na základe odborného posúdenia; bez ohľadu na výsledok odborného posúdenia nemožno od kupujúceho vyžadovať úhradu nákladov na odborné posúdenie ani iné náklady súvisiace s odborným posúdením.

(7) Ak kupujúci reklamáciu výrobku uplatňuje po 12 mesiacoch od kúpy a predávajúci ju zamietol, osoba, ktorá reklamáciu vybavila, je povinná v doklade o vybavení reklamácie uviesť, komu môže kupujúci zaslať výrobok na odborné posúdenie. Ak je výrobok zaslaný kupujúcim  na odborné posúdenie určenej osobe, náklady odborného posúdenia, ako aj všetky ostatné s tým súvisiace účelne vynaložené náklady znáša predávajúci bez ohľadu na výsledok odborného posúdenia. Ak kupujúci odborným posúdením preukáže zodpovednosť predávajúceho za vadu, môže reklamáciu uplatniť znova. Znova uplatnenú reklamáciu nemožno zamietnuť.  Predávajúci je povinný spotrebiteľovi uhradiť do 14 dní odo dňa znova uplatnenia reklamácie všetky náklady vynaložené na odborné posúdenie, ako aj všetky s tým súvisiace účelne vynaložené náklady.

(8) Opotrebovanie charakteristické pre materiál alebo použitie tovaru sa nepovažuje za vadu.

(9) Kupujúci berie na vedomie, že predávajúci nezodpovedá za vady tovaru, ktoré boli spôsobené v príčinnej súvislosti s konaním alebo opomenutím kupujúceho, či používaním tovaru v rozpore s bežnými zvyklosťami.

**VI. Alternatívne riešenie sporov**

(1) Kupujúci môže podať návrh na začatie alternatívneho riešenia sporu podľa § 12 zákona 391/2015 Z.z. o alternatívnom riešení spotrebiteľských sporov na subjekt alternatívneho riešenia sporov, ak sa kupujúci obrátil najprv na predávajúceho so svojou žiadosťou na nápravu ohľadom plnenia týkajúceho sa jeho práv alebo reklamácie a tento pokus o vyriešenie sporu priamo s predávajúcim bol bezvýsledný.

(2) Návrh na začatie alternatívneho riešenia sporu môžu byť odmietnutý, ak vyčísliteľná hodnota sporu nepresahuje sumu 20 eur.

(3) Poplatok za začatie konanie môže byť stanovený do výšky 5 eur s DPH.

**VII. Ochrana osobných údajov**

(1) Predávajúci ako prevádzkovateľ v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) spracúva o kupujúcom ako dotknutej osobe jeho osobné údaje v rozsahu meno, priezvisko, fakturačná adresa, dodacia adresa, telefónne číslo, emailová adresa, číslo bankového účtu (ďalej len „osobné údaje“) pre účel predaja tovaru na internetovej stránke [www.scd.sk](http://www.scd.sk), ktorý sa uskutočňuje prostredníctvom elektronickej objednávky, v ktorej kupujúci poskytuje predávajúcemu osobné údaje.

(2) Právnym základom pre spracúvanie osobných údajov kupujúceho je plnenie kúpnej zmluvy medzi predávajúcim a kupujúcim (čl. 6 ods. 1 písm. b) GDPR). Uvedenie osobných údajov v objednávke je nevyhnutné pre spracovanie a realizáciu objednávky.

(3) Predávajúci spracúva osobné údaje kupujúceho za účelom doručenia tovaru a vystavenia faktúry a v prípade odstúpenia od zmluvy alebo reklamácie aj na vrátenie kúpnej ceny tovaru a poštovného kupujúcemu. Osobné údaje sa spracúvajú formou ich vedenia v evidencii objednávateľov – kupujúcich v rozsahu uvedenom v elektronickej objednávke a pri reklamácii alebo odstúpení od zmluvy aj spolu s bankovým účtom kupujúceho na vrátenie kúpnej ceny a poštovného.

(4) Osobné údaje sa spracúvajú po celú dobu realizácie objednávky a sú uchovávané po dobu stanovenú zákonom pre účely uplatnenia nárokov z reklamácie, záručnej doby a pre účtovné a daňové účely.

(5) Predávajúci ďalej informuje kupujúceho, že

a) kupujúci má právo požadovať od predávajúceho **prístup** k jeho osobným údajom (čl. 15 GDPR) (právo na poskytnutie kópie osobných údajov, ktoré má predávajúci o ňom k dispozícii, ako aj na informácie o tom, ako sú osobné údaje používané; uvedené bude kupujúcemu poskytnuté v písomnej listinnej forme, ak nepožiada o iný spôsob ich poskytnutia, napr. elektronicky), právo na **obmedzenie spracúvania** (čl. 18 GDPR) (právo požadovať prestať používať osobné údaje, ak sú tieto nepresné alebo ak si kupujúci myslí, že ich predávajúci už nepotrebuje využívať), **právo namietať proti ich spracúvaniu** (čl. 21 GDPR)(právo namietať spracúvanie údajov, ktoré je založené na legitímnych záujmoch predávajúceho, ak sa kupujúci domnieva, že predávajúci nemá presvedčivý legitímny dôvod na spracúvanie; ak kupujúci podá námietku, predávajúci ich nebude ďalej spracúvať), ako aj **právo na prenosnosť údajov** (čl. 20 GDPR) (právo požiadať o prenos osobných údajov, ktoré kupujúci predávajúcemu poskytol, na tretiu osobu podľa jeho výberu v rozsahu osobných údajov, ktoré predávajúci získal od kupujúceho na základe zmluvy alebo jeho súhlasu),

b) kupujúci môže kedykoľvek svoj súhlas so spracúvaním jeho osobných údajov (mimo poskytnutie na zmluvnom základe) odvolať bez toho, aby to malo vplyv na zákonnosť spracúvania založeného na právnom základe podľa odseku 2 alebo jeho prípadnom súhlase (ak ho dá na marketingové použitie jeho údajov) udelenom pred jeho odvolaním,

c) kupujúci má právo podať sťažnosť dozornému orgánu (Úrad na ochranu osobných údajovSlovenskej republiky, https://dataprotection.gov.sk, Hraničná 12, 820 07 Bratislava 27; tel. číslo: +421 /2/ 3231 3214; E-mail: [statny.dozor@pdp.gov.sk](mailto:statny.dozor@pdp.gov.sk).), ak sa domnieva, že jeho osobné údaje spracúva predávajúci bez oprávnenia alebo nezákonne,

d) neexistuje automatizovaného rozhodovanie vrátane profilovania uvedeného v článku 22 ods. 1 a 4 GDPR,

e) kupujúci má právo požadovať zabezpečenie presnosti, úplnosti a aktuálnosti osobných údajov, aby predávajúci bez zbytočného odkladu opravil jeho nesprávne osobné údaje, ktoré sa ho týkajú, so zreteľom na účely spracúvania má právo na doplnenie neúplných osobných údajov, a to aj prostredníctvom poskytnutia doplnkového vyhlásenia (čl. 16 GDPR),

f) kupujúci má právo dosiahnuť u predávajúceho bez zbytočného odkladu vymazanie osobných údajov, ktoré sa ho týkajú (čl. 17 GDPR) (napríklad ak osobné údaje nie sú viac potrebné na naplnenie pôvodného účelu spracúvania) a predávajúci je povinný bez zbytočného odkladu vymazať osobné údaje, ak je splnený niektorý z dôvodov uvedených v čl. 17 ods. 1 GDPR (toto právo sa posudzuje aj z pohľadu zákonných povinností a práv predávajúceho, takže predávajúci nebude musieť takejto žiadosti vždy vyhovieť).

(6) Osobné údaje kupujúceho spracúvajú len zamestnanci predávajúceho, ktorí majú na starosti realizáciu predaja tovaru a fakturáciu, prípadne finančné a účtovné záležitosti. Predávajúci neposkytuje osobné údaje kupujúceho iným prevádzkovateľom ani sprostredkovateľom, ani do tretích krajín okrem pošty, ak sa má tovar doručiť na adresu uvedenú kupujúcim, a to v rozsahu nevyhnutnom na doručenie tovaru.

(7) Kupujúci môže kontaktovať predávajúceho ohľadom uplatnenia jeho práv v oblasti ochrany osobných údajov na telefónnom čísle 02/20477315 alebo na e-mailovej adrese [zodpovednaosoba@scd.sk](mailto:zodpovednaosoba@scd.sk), prípadne písomne poštou na adrese sídla kupujúceho. Predávajúci na otázky a dopyty kupujúceho odpíše bez zbytočného odkladu najneskôr do jedného mesiaca, prípadne sa môže táto lehota predĺžiť o ďalšie dva mesiace, ak sú splnené podmienky na predĺženie tejto lehoty.

**VIII. Záverečné ustanovenia**

(1) Tieto VOP platia v znení uvedenom na internetovej stránke kupujúceho [www.scd.sk](http://www.scd.sk)v deň odoslania elektronickej objednávky.

(2) Odoslaním elektronickej objednávky kupujúci bez výhrad prijíma všetky ustanovenia VOP v znení platnom v deň odoslania tejto objednávky.

(3) Kupujúci vyhlasuje, že sa pred odoslaním objednávky oboznámil s týmito VOP a že s nimi súhlasí, čo potvrdzuje odoslaním objednávky.

(4) Predajca si vyhradzuje právo jednostranne meniť alebo dopĺňať tieto VOP. Akékoľvek zmeny týchto VOP nadobúdajú účinnosť dňom ich zverejnenia na internetovej stránke [www.scd.sk](http://www.scd.sk)

(5) Právne vzťahy vyplývajúce z kúpnej zmluvy sa spravujú VOP účinnými v čase elektronickej objednávky tovaru. V prípade rozporu medzi podmienkami dohodnutými v kúpnej zmluve (objednávka, potvrdenia objednávky) a ustanoveniami VOP majú prednosť ustanovenia kúpnej zmluvy.

(6) Tieto VOP nadobúdajú účinnosť dňa 1. 2. 2021.

Príloha č. 1 k všeobecným obchodným podmienkam eshopu SCD

**Odstúpenie od zmluvy**

Vzor

kontaktné údaje kupujúceho (meno, priezvisko, adresa pobytu, príp. email, alebo obchodné meno, miesto podnikania /sídlo, príp, email)

---------------------------------------------------------------------------------------

Slovenské centrum dizajnu

Jakubovo nám. č. 12

814 99 Bratislava

------------------------------

V Obci DD/MM/RRRR

Vec: Odstúpenie od kúpnej zmluvy, č. objednávky .....

--------------------------------------------------------------------------------------------------------

Dolupodísaný kupujúci (uviesť kontaktné údaje) týmto odstupujem od kúpnej zmluvy s č. objednávky ..... a vraciam Vám zakúpený tovar. Tovar som prevzal / som si objednal\* dňa .... Žiadam Vás o vrátenie kúpnej ceny (príp. aj poštovného za doručenie kupujúcemu) na číslo účtu ..................

S pozdravom,

podpis kupujúceho

označenie kupujúceho

\*Nehodiace sa preškrtnite!